ཨཱ་ཨཱ།དེ་འདྲའི་མི་མང་བ་ལཁོས་ངག་ནས་དེ་སྐད་སྨྲ་བར་ཐལ།གཙུག་ལག་ཁང་གི་སྒོ་འགྲམ་དུ་དད་ལྡན་མང་ཚོགས་དུ་མ་ལངས་ནས་འདུགཁོ་ཚོ་ཕལ་ཆེ་བ་ནི་ཇོ་བོ་མཇལ་དུ་ཡོང་བའི་དད་ལྡན་མཇལ་བ་ཡིན་འདུག་ལ།ད་དུང་ཁ་བཏགས་དང་།མཆོད་མར།དྲི་བསང་།དར་ལྕོག་སོགས་ཀྱི་ཆོས་རྫས་འཚོང་མཁན་གྱི་ཚོང་པ་དང་།མཐེ་བོང་མཁའ་ལ་བསྒྲེངས་ནས་སློང་མོ་བྱེད་མཁན་ཡང་མང་དག་ཅིག་འདུག་པས།ཞོགས་པའི་གཙུག་ལག་ཁང་གི་སྒོ་འགྲམ་དུ་མི་ཚོགས་རྒྱ་མཚོ་འཁྱོམས་པ་ཇི་བཞིན་ཧ་ཅང་གིས་མང་།ཁོ་དང་ཨ་ཕས་ཀྱང་དད་ལྡན་པ་གཞན་དང་འདྲ་བར་རང་ལ་མཁོ་བའི་ཆོས་རྫས་ཙག་ཙིག་རེ་ཉོས་ཏེ་རུ་སྟར་བསྒྲིགས་ནས་བསྡད།